b"\n_START_ARTICLE_\nFender Telecaster\n_START_PARAGRAPH_\nFender Telecaster je prva elektri\xc4\x8dna kitara na svetu, ki je imela trup iz masivnega lesa - pred njo so bile vse votle. Pojavila se je leta 1951. Njena odlika je izredno \xc4\x8dist, kristalno kovinski zvok - zato je ta model od nekdaj za\xc5\xa1\xc4\x8ditni znak country glasbe, pa tudi rockabilly in rock'n'roll tradicije. Marsikateri blues kitarist je igral nanj. Glasbe boogie banda Status Quo si sploh ne moremo predstavljati brez dveh starih Telecastrov! Je model, ki nikoli ni dosegel tako ogromne prodajanosti, kot Stratocaster - ima pa svoj krog kitaristov, ki vedo, zakaj ga ho\xc4\x8dejo imeti. V sedemdesetih je bil najbolj\xc5\xa1a studijska kitara na svetu. Nanj je snemal albume zasedbe Led Zeppelin kitarist Jimmy Page, ki je na koncertih sicer igral Gibson Les Paul kitaro."